EkBass/fiwiki-20250220-pages-articles huggingface dataset:
Autostadt

Autostadt on autoihin keskittynyt teemapuisto Volkswagenin tehtaiden yhteydessä Wolfsburgissa Saksassa. Vuosittainen kävijämäärä on noin 1,2 miljoonaa. Teemapuisto avattiin vuonna 2000. Autostadt on jaettu seitsemään eri paviljonkiin yhtymän valmistamien automerkkien mukaan joista kaksi on emomerkin Volkswagenin käytössä. Volkswagenin tuotanto- ja tuotekehityspaviljongeista edellä mainittu on alueen uusin ja pienin eikä ollut osa alkuperäistä Autostadtia. Tuotekehityspaviljonki on alueen suurin, kaksikerroksinen ympyränmuotoinen rakennus jonka näyttely esittelee yhtiön malliston kautta aikojen. Muilla Volkswagen Group -yhtymän automerkeillä Audilla, Bentleyllä, Lamborghinilla, SEATilla ja Škodalla on omat kukin erilaisella tyylillä toteutetut merkkipaviljonkinsa. Autostadtissa on myös luovutuskeskus jossa uuden auton ostaneet asiakkaat noutavat autonsa. Volkswagen tarjoaa joillain markkina-alueillaan asiakkaalle mahdollisuutta noutaa uusi autonsa suoraan tehtaalta, jolloin autolla ei matkamittarin mukaan ole ajettu vielä metriäkään. Erikoisuutena on nähtävillä maailman suurimmat lasiset ovet ja 60 metriä korkeat lasipäällysteiset autojen varastointiin käytettävät tornit, joiden alle johtaa 700 metriä pitkä tunneli autotehtaalta. ==Aiheesta muualla== * Autostadtin kotisivut Luokka:Volkswagen Luokka:Saksan automuseot Luokka:Ala-Saksin rakennukset ja rakennelmat Luokka:Wolfsburg
Elaksis Kivi

__NOTOC__ Elaksis Kivi on rap-artisti Elastisen ensimmäinen sooloalbumi, joka julkaistiin 19. huhtikuuta 2004. Albumilta julkaistiin singlet "Syljen" ja "Bäkkiin Stadiin". Ensimmäinen single sai suosiota myös ulkomailla ja nousi ykkössijalle Pohjoismaiden listalla, sekä itse albumi nousi Suomen virallisen listan sijalle 8. Kumpikin single julkaistiin vuonna 2004. Levyn nimi on anagrammi kirjailija Aleksis Kivestä. Elastinen käytti Elaksis Kivi -nimeä itsestään ensimmäisen kerran vuonna 2001 Kapasiteettiyksikön Päivästtoiseen -levyn "7 veljestä 2" -kappaleella. == Kappaleet == # # # # # # # # # # # # # == Biitit == * Krzystof Dobosiewicz: 1 * Sakke: 2, 5, 8, 12 * Elastinen: 3, 4, 6, 7, 9, 10, 11 * Jukka Immonen: 13 == Samplet == * "Eteenpäin" sisältää samplet Fintelligensin kappaleesta "En vaihtais päivääkään" (mukana Jurassikki & Brutus), Iin ja Mikon kappaleesta "Ku oon" sekä Nobuo Uematsun kappaleesta "Melodies of Life". * "Syljen" sisältää samplet Fintelligensin kappaleesta "Voittamaton" sekä Avaimen Elastisen ja Jurassikin kappaleesta "Hellsinki maanpäällä". == Arvostelut == * Soundi: Soundi: Levyarvio == Lähteet == Luokka:Vuoden 2004 esikoisalbumit Luokka:Elastisen albumit Luokka:Sakke Aallon tuottamat albumit Luokka:Elastisen tuottamat albumit
Adios amigo

Adios amigo on Lea Lavenin vuonna 1997 julkaistu albumi. Albumin on julkaissut Fazer Records. == Kappaleet == Kaikki kappaleet säveltänyt ja sovittanut Jori Sivonen ja sanoittanut Turkka Mali, ellei toisin mainittu. # # # # # # # # # # # # == Tuotanto == * Jori Sivonen – tuottaja * Timo Lindström – tuottaja * Jukka Teittinen – äänittäjä, miksaaja * Mika Jussila – miksaaja (Finnvox) * Juha Reunanen – kuvat * Saila Salonen – layout (LaSai Oy) == Aiheesta muualla == * Adios amigo Suomen äänitearkiston tietokannassa Luokka:Lea Lavenin albumit Luokka:Vuoden 1997 albumit Luokka:Jori Sivosen tuottamat albumit Luokka:Timo Lindströmin tuottamat albumit
Høstmørke

Høstmørke on Isengardin toinen albumi, joka julkaistiin vuonna 1995. == Kappaleet == # # # # # # # ==Vierailevat artistit== * Aldrahn (Dødheimsgard) – laulu kappaleessa Neslepaks * Vicotnick (Dødheimsgard) – ensimmäinen murahdus kappaleessa Thornspawn Chalice == Aiheesta muualla == * * Luokka:Vuoden 1995 esikoisalbumit Luokka:Isengardin albumit
Viersen

Viersen on kaupunki Nordrhein-Westfalenin osavaltiossa, läntisessä Saksassa. Se sijaitsee noin kahdeksan kilometrin päässä Mönchengladbachista. Viersen on samannimisen piirikunnan keskuskaupunki. Vuoden 2022 lopussa kaupungin asukasluku oli 78 208, ja pinta-alaltaan se on 91,1 neliökilometrin suuruinen. Nykyinen Viersenin kaupunki muodostettiin vuonna 1970, kun Vierseniin liitettiin Dülkenin ja Süchtelnin kaupungit sekä Boisheimin kunta. Vuoden 1974 loppuun saakka Viersen oli piiritön kaupunki (), eli kaupunki, joka ei kuulunut mihinkään piirikuntaan. ==Lähteet== == Aiheesta muualla == * Kaupungin verkkosivusto Luokka:Nordrhein-Westfalenin kunnat Luokka:Saksan kaupungit
...En Their Medh Riki Fara...

...En Their Medh Riki Fara... on Falkebachin ensimmäinen albumi, joka julkaistiin vuonna 1996. Levyn kappaleista löytyy death metal-vaikutteita, mutta jo seuraavalla levyllä musiikki muuttui "kevyempään" suuntaan. Levyn ensimmäinen painos oli rajattu 250 kappaleeseen, sen julkaisi No Colours Records. Albumista on julkaistu kuvavinyylipainos, jossa on bonus-kappaleena "The Heralder", kuvavinyylipainos oli rajattu 500 kappaleeseen. Kyseisestä kappaleesta on tehty uudempi versio, "Heralder", joka löytyy Heralding - The Fireblade -albumilta. Uudempi versio on kuitenkin lyhyempi (5:12) kuin alkuperäinen "The Heralder" (9:05). == Kappaleet == # # # # # # # # == Aiheesta muualta == * * Luokka:Vuoden 1996 esikoisalbumit Luokka:Falkenbachin albumit
Marrella splendens

Marrella splendens oli keskisellä kambrikaudella noin 515 miljoonaa vuotta sitten elänyt selkärangaton merieläin. Se on Kanadan kalliovuorilla sijaitsevan Burgess Shalen fossiiliesiintymän ylivoimaisesti yleisin laji ja siitä tunnetaan yli 15 000 yksittäistä fossiilia. Marrella oli pieni, alle kahden senttimetrin pituinen eläin. Sen ruumis jakaantui 24-26 jaokkeeseen, joista kuhunkin liittyy kaksi paria ulokkeita. Näistä alempi pari toimi jalkoina ja ylemmät ovat olleet kiduksia. Marrellalla oli kaksi paria tuntosarvia ja silmät pään alapinnalla. Se oli luultavasti raatoja ja jätteitä syönyt pohjaeläin. Taksonomisesti Marrella kuuluu niveljalkaisiin, mutta se poikkeaa niin kaikista nykyisin tunnetuista niveljalkaisten ryhmistä kuin jo sukupuuttoon hävinneistä fossiililöydöksistäkin. Sillä on liikaa tuntosarvia, liian vähän jalkoja ja liian vähän jaokkeita jalkaparia kohti, jotta se olisi trilobiitti. Toisaalta sillä ei ole äyriäisille tyypillisiä raajoja suun ympärillä. Myös jalkojen rakenne eroaa äyriäisistä. == Aiheesta muualla == *Kuva fossiilista *Geological Survey of Canada *3D-malli eläimestä *Smithsonian National Museum of Natural History Luokka:Niveljalkaiset Luokka:Esihistorialliset selkärangattomat
Americana (korttipeli)

Americana on korttipeli, jota pelataan ranskalaisella korttipakalla. Americana muistuttaa paljon Telesinaa, ainoana poikkeuksena on Vela-kortin puuttuminen. Americanassa paras käsi on värisuora, jota seuraavat neljä samaa, väri, täyskäsi, suora, kolme samaa, kaksi paria, pari ja suurin kortti. Luokka:Ranskalainen korttipakka Luokka:Pokerimuunnelmat
Aristomakhos

Aristomakhos oli kreikkalaisessa mytologiassa Kleodaioksen poika ja siten Herakleen pojanpojanpoikaPausanias, Kreikan kuvaus 2.7.6 (engl. käännös). Hän johti herakleidien neljättä yritystä kukistaa Mykene, mutta samoin kuten häntä edeltäneet sukupolvetkin, tulkitsi hänkin Delfoin oraakkelin hänen isoisälleen Hyllokselle antamaa neuvoa väärin ja epäonnistui yrityksessään. Aristomakhos oli Temenoksen, Kresfonteksen ja Aristodemoksen isäPausanias, Kreikan kuvaus 2.18.7 (engl. käännös). == Lähteet == Luokka:Kreikkalainen mytologia
Khabur

Khabur-joki on Eufratin sivuhaara, joka alkaa Kaakkois-Turkissa ja virtaa Syyrian halki. Joen kokonaispituus on 320 kilometriä. Valuma-alueen ilmasto on lämmin ja vaihtelee semiaridista aridiin. Toisen maailmansodan jälkeen rakennetut uudet padot ja parannettu kanavaverkosto lisäsivät viljeltyä alaa paljon. Jokilaakso on Syyrian tärkein vehnänviljelyalue ja tärkeä viljelyalue myös riisille, puuvillalle, seesamille ja vihanneksille. == Lähteet == * Encylopaedia Britannica: Khabur River == Aiheesta muualla == * Catholic Encyclopedia article Luokka:Turkin joet Luokka:Syyrian joet Luokka:Šatt al- Arabin vesistö nl:Khabur
Neal Hefti

Neal Hefti (29. lokakuuta 1922 Hastings, Nebraska – 11. lokakuuta 2008 Los Angeles, Kalifornia) oli yhdysvaltalainen jazzmusiikin trumpetisti, säveltäjä ja sovittaja. Hefti teki lauluja muun muassa George Auldille, Charlie Venturalle, Harry Jamesille, Count Basielle, Frank Sinatralle ja Steve Allenille. Hän kirjoitti varsinkin 1960-luvun vuosina myös musiikkia suosittuihin yhdysvaltalaisiin elokuviin, joista eräs on Seksiä ja poikamiestyttö (1964). Hänen käsialaansa on niin ikään Batman-sarjan teema. Hefti on kaksinkertainen Grammy-palkittu ja moninkertainen ehdokas. Hefti kuoli kotonaan Los Angelesissa lokakuussa 2008. == Lähteet == Luokka:Yhdysvaltalaiset jazztrumpetistit Luokka:Yhdysvaltalaiset lauluntekijät Luokka:Yhdysvaltalaiset jazzmusiikin säveltäjät Luokka:Grammy-palkinnon saajat Luokka:Vuonna 1922 syntyneet Luokka:Vuonna 2008 kuolleet
Burt Ward

Burt Ward (s. 6. heinäkuuta 1945) on yhdysvaltalainen televisionäyttelijä. Hän esitti vuosina 1966–1968 Robinia sarjassa Batman. Hän on syntynyt Los Angelesissa ja julkaissut omaelämäkerran Boy Wonder: My Life in Tights. == Elämä == Burt Ward, Jr. syntyi 6. heinäkuuta 1945 Los Angelesissa, Kaliforniassa. Hän oli nuorena innokas sarjakuvien lukija, muun muassa Teräsmies ja Superpoika kuuluivat Wardin lempilukemisiin. == Perhe == Wardin ensimmäinen vaimo oli Bonney Lindsey. He menivät naimisiin 1965 ja erosivat 1967. Heille syntyi yksi lapsi, tytär, vuonna 1967. Vuodesta 1990 alkaen Ward on ollut naimisissa Tracy Posnerin kanssa ja heillä on myös tytär, joka syntyi 1991. Luokka:Yhdysvaltalaiset näyttelijät Luokka:Vuonna 1945 syntyneet Luokka:Elävät henkilöt
Katherine MacGregor

Katherine (”Scottie”) MacGregor, alkuperäiseltä nimeltään Dorlee Deane MacGregor, (12. tammikuuta 1925 Glendale, Kalifornia – 13. marraskuuta 2018La Petite Maison dans la prairie: Katherine MacGregor (Harriet Oleson) est décédée ) oli yhdysvaltalainen näyttelijä. Hän nousi 1970-luvulla maineeseen Pieni talo preerialla -televisiosarjan Harriet Olesonin roolista. MacGregor suoritti alemman korkeakoulututkinnon (Bachelor of Science) Northwestern- yliopistossa vuonna 1947. Ennen siirtymistään Los Angelesiin 1970 MacGregor näytteli sekä Broadwayllä että pienissä alueteattereissa New Yorkin alueella. MacGregor oli naimisissa kahdesti. Ensin vuosina 1949–1950 näyttelijä Bert Remsenin kanssa ja toistamiseen vuosina 1969–1970 Edward Kaye-Martinin kanssa, mutta molemmat liitot päättyivät varsin pikaisesti avioeroon. 2000-luvulla MacGregor asui Hollywoodissa ja satunnaisesti käsikirjoitti, ohjasi ja tuotti näytelmiä The Wee Hollywood Vedanta Players -lastenteatteriryhmälle. == Lähteet == ==Aiheesta muualla== * Luokka:Yhdysvaltalaiset näyttelijät Luokka:Vuonna 1925 syntyneet Luokka:Vuonna 2018 kuolleet
Jean D’Espagnet

Jean D'Espagnet (1564 – noin 1637) oli ranskalainen juristi ja poliitikko. Hän myös kirjoitti paljon alkemiasta. D'Espagnetista tuli Bordeaux'n alueen johtaja vuonna 1601. Hänet tunnetaan vuonna 1623 julkaistusta teoksista Arcanum Hermeticae philosophiae ja Enchiridion physicae restitutae. ==Lähteet== == Aiheesta muualla == * Jean D'Espagnet, La Philosophie Naturelle restituée Luokka:Alkemistit Luokka:Ranskalaiset poliitikot Luokka:Vuonna 1564 syntyneet Luokka:1630-luvulla kuolleet
John Cassin

John Cassin (6. syyskuuta 1813 Providence, Yhdysvallat – 10. tammikuuta 1869 Philadelphia) oli yhdysvaltalainen lintutieteilijä. Cassin syntyi kveekariperheeseen Philadelphian lähellä. Hän kävi kveekarien sisäoppilaitoksen Westtownissa Pennsylvaniassa. Cassin oli Amerikan ensimmäinen varsinainen taksonomi. Hän kuvaili ja nimesi 198 lintulajia, joita Alexander Wilson ja John James Audubon eivät edes maininneet eivätkä kuvittaneet, muun muassa oliivikertun ja kanelisorsan. Hän tutki ja nimesi myös muita eliöitä, mutta linnut olivat hänelle sydämen asia. Hän oli loistava lintumaalari, jonka taidot on asetettu lähelle edellä mainittujen herrojen tasoa. Hänet nimitettiin Philadelphian luonnontieteellisen akatemian hoitajaksi 1842. Hänen päähuomionsa kiinnittyi akatemian lintukokoelmaan. Varakkaan philadelphialaisen tohtorin Thomas Wilsonin avustuksella Cassin hankki erittäin laajan kokoelman lintujen nahkoja eri puolilta maapalloa. Thomas Wilson kustansi myös akatemian laajan lintutieteellisen kirjaston. Näiden ja Cassinin tarmokkuuden ansiosta akatemia oli lintutieteen huipulla 1800-luvun puolivälissä. Cassin julkaisi lukuisia teoksia, joista tunnetuimmat ovat Illustrations of the Birds of California, Texas, Oregon, British and Russian America (1853–1856) ja Birds of North America (1860), yhdessä Bairdin ja Lawrencen kanssa. Yhdysvaltain sisällissodassa Cassin palveli Unionin joukoissa, mutta joutui Konfederaation vangiksi. Cassin kuoli todennäköisesti arsenikin aiheuttamaan myrkytykseen, sillä parikymmentä vuotta arsenikilla käsiteltyjä linnunnahkoja lajiteltuaan ja tutkittuaan, ilman suojakäsineitä, hänen elimistönsä keräsi sitä lopulta liikaa. Cassinin kunniaksi on nimetty suuri joukko lintuja, panamanjuoksukyyhky (Leptotila cassini), lännenlepakkokiitäjä (Neafrapus cassini), kultakaulustikka (Veniliornis cassini), harmaapäävireo (Vireo cassinii), purosieppo (Muscicapa cassini), harsukutoja (Malimbus cassini), mäntypunavarpunen (Carpodacus cassinii), choconkultapyrstö (Psarocolius cassini), harmaasirkkuli (Aimophila cassinii) ja valkosilmätangara (Mitrospingus cassinii).BirdLife Suomi == Lähteet == * Towhee.net * classicnatureprints === Viitteet === Luokka:Yhdysvaltalaiset ornitologit Luokka:Vuonna 1813 syntyneet Luokka:Vuonna 1869 kuolleet
Mustanaamaleijonatamariini

Mustanaamaleijonatamariini eli mustanaamaleijona-apina (Leontopithecus caissara) on uhanalainen eteläamerikkalainen apinalaji. Lajia arvellaan olevan jäljellä noin 180 yksilöä. Nisäkäsnimistötoimikunnan ehdotus lajin uudeksi suomenkieliseksi nimeksi on mustapäätamariini. == Ulkonäkö ja koko == Mustanaamaleijonatamariinilla on kullanruskea selkä ja musta harja, joka on antanut sille leijona-nimen. Naama, rinta ja raajat sekä pitkä häntä ovat myös mustat.Arkive (myös kuva) == Käyttäytyminen == Puussa elävä mustanaamaleijonatamariini syö pääasiallisesti hedelmiä sekä pieniä selkärangattomia kuten hyönteiset, hämähäkit ja etanat. Niiden tiedetään myös juovan mettä ja maistelevan nuorten ananaskasvien (Bromeliaceae) lehtiä. Uskotaan myös, että ne täydentävät ruokavaliotaan syömällä sieniä kuivan kauden aikana. Mustanaamaleijonatamariinit elävät 2–8 lajitoverin kokoisessa perheryhmässä. Tällaisessa ryhmässä on tyypillisesti vain yksi lisääntymiskykyinen naaras per sesonki. Syntymät tapahtuvat yleensä syyskuun ja maaliskuun välisenä aikana ja naaraat normaalisti synnyttävät kaksoset. Sosiaalinen kanssakäyminen on avainasemassa tämän tyyppisessä yhteisössä, ja parin sukiminen onkin tyypillistä mustanaamaleijonatamariinien keskuudessa. == Levinneisyys == Mustanaamaleijonatamariini on endeeminen laji pienellä alueella Brasiliassa, lähinnä Superagüin kansallispuistossa. == Lähteet == Luokka:Kierteishäntäapinat Luokka:Uhanalaiset nisäkkäät
Wayne Cashman

Wayne John Cashman (s. 24. kesäkuuta 1945 Kingston, Ontario, Kanada) on entinen kanadalainen ammattilaisjääkiekkoilija ja NHL-joukkueen päävalmentaja. Cashman pelasi koko NHL-uransa Boston Bruinsissa (1964–1965, 1967–1983) laitahyökkääjänä yhdessä aikansa maineikkaimmista hyökkäysketjuista, jonka keskushyökkääjä oli Phil Esposito ja toisena laitahyökkääkänä Ken Hodge. Cashman voitti Stanley Cupin vuosina 1970 ja 1972. Parhaalla kaudellaan 1973–1974 Cashman teki 30 maalia ja antoi 59 syöttöä saavuttaen 4. sijan pistepörssissä. Tuolla kaudella hän pelasi NHL:n tähdistöottelussa ja nimettiin liigan kakkostähdistöön. ==Tilastot== 1962–63 Oshawa Generals OHA- Jr. 1 0 1 1 0 1963–64 Oshawa Generals OHA-Jr. 27 9 12 21 37 6 2 2 4 15 1964–65 Oshawa Generals OHA-Jr. 55 27 46 73 104 6 3 2 5 11 Boston Bruins NHL 1 0 0 0 0 1965–66 Oshawa Generals OHA-Jr. 48 26 44 70 98 17 15 20 35 21 Oshawa Generals M-Cup 14 10 27 37 51 1966–67 Oklahoma City Blazers CPHL 70 20 36 56 98 11 3 4 7 4 1967–68 Boston Bruins NHL 12 0 4 4 2 1 0 0 0 0 Oklahoma City Blazers CPHL 42 21 30 51 66 1968–69 Boston Bruins NHL 51 8 23 31 49 6 0 1 1 0 Hershey Bears AHL 21 6 9 15 30 1969–70 Boston Bruins NHL 70 9 26 35 79 14 5 4 9 50 1970–71 Boston Bruins NHL 77 21 58 79 100 7 3 2 5 15 1971–72 Boston Bruins NHL 74 23 29 52 103 15 4 7 11 42 1972–73 Boston Bruins NHL 76 29 39 68 100 5 1 1 2 4 1973–74 Boston Bruins NHL 78 30 59 89 111 16 5 9 14 46 1974–75 Boston Bruins NHL 42 11 22 33 24 1 0 2 2 0 1975–76 Boston Bruins NHL 80 28 43 71 87 11 1 5 6 16 1976–77 Boston Bruins NHL 65 15 37 52 76 14 1 8 9 18 1977–78 Boston Bruins NHL 76 24 38 62 69 15 4 6 10 13 1978–79 Boston Bruins NHL 75 27 40 67 63 10 4 5 9 8 1979–80 Boston Bruins NHL 44 11 21 32 19 10 3 3 6 32 1980–81 Boston Bruins NHL 77 25 35 60 80 3 0 1 1 0 1981–82 Boston Bruins NHL 64 12 31 43 59 9 0 2 2 6 1982–83 Boston Bruins NHL 65 4 11 15 20 8 0 1 1 0 17 kautta yhteensä NHL 1027 277 516 793 1041 145 31 57 88 250 ==Lähteet== * * Luokka:Kanadalaiset jääkiekkoilijat Luokka:Kanadalaiset jääkiekkovalmentajat Luokka:Vuonna 1945 syntyneet Luokka:Elävät henkilöt
Ludvig Saksalainen

Ludvig Saksalainen (804–876) oli yksi frankkien kuninkaan Ludvig Hurskaan kolmesta pojasta. Vuonna 817, kun isän valtakunta jaettiin kolmen pojan kesken, Ludvig sai Baijerin, ja Verdunin sopimuksella 843 hänestä tuli myös Itä-Frankkien kuningas. Hänen hallitsemiaan alueita kutsuttiin nimellä Itä- Francia. Ludvigin valtakunnasta tuli myöhemmin Pyhä saksalais-roomalainen keisarikunta ja lopulta nykyinen Saksa. Louis II Encyclopedia Britannica Ludvig vietti lapsuutensa isoisänsä Kaarle Suuren hovissa. Hänen poikansa kapinoivat, mutta Ludvig taltutti kapinan. Isänsä kuoltua pojat Kaarle Paksu, Baijerin Karloman ja Ludvig Nuori jakoivat maat, mutta veljiensä kuoltua Kaarle Paksu kokosi ne jälleen yhteen. == Lähteet == == Aiheesta muualla == Luokka:Frankkien kuninkaat Luokka:Baijerin kuninkaat Luokka:Vuonna 804 syntyneet Luokka:Vuonna 876 kuolleet
Richard Belzer

Richard Jay Belzer (4. elokuuta 1944 Bridgeport, Connecticut – 19. helmikuuta 2023 Bozouls, Ranska) oli yhdysvaltalainen stand up -koomikko, näyttelijä ja kirjailija. Hänet tunnetaan muun muassa rikostutkija John Munchin roolista sarjoissa Homicide – pelon kadut 1993–1999 ja Kova laki: Erikoisyksikkö vuosina 1999–2016. Sarjasta lähtönsä jälkeen Belzer jäi eläkkeelle tehden vain cameo-roolin Robert De Niron elokuvassa The Comedian vuonna 2016. Vuonna 2013 Belzer laski, että hänen roolihahmonsa Munch oli esiintynyt kymmenessä eri televisiosarjassa yhteensä yli 500 tunnin ajan. Koomikkona Belzer tuli tunnetuksi esimerkiksi esiintymisistään Saturday Night Livessä. Hän on myös ollut vakiovieras Howard Stern Radio Showssa. Hänellä on ajoittain ollut elokuvarooleja, ja hän esiintyi itsenään Andy Kaufmanin elämää käsittelevässä Miloš Formanin elokuvassa Man on the Moon (1999). == Yksityiselämä == Belzerin äiti Frances kuoli rintasyöpään poikansa ollessa 18-vuotias, ja isä Charles teki itsemurhan Belzerin ollessa 22. High schoolin jälkeen Belzer teki töitä Bridgeport Post -lehdelle ja opiskeli jonkin aikaa Dean Junior Collegessa Massachusettsissa. Hän myös opiskeli ja sittemmin opetti joogaa. Hän palveli armeijassa vajaan vuoden, kunnes hänet kotiutettiin psykiatrisin perustein hänen vahingoitettuaan itseään toistuvasti. Sen jälkeen hän työskenteli rekkakuskina, korumyyjänä, vaatekauppiaana, satamatyöntekijänä, väestönlaskijana, toimittajana ja huumekauppiaana. Vuonna 1975 hän alkoi työskennellä lämmittelyesiintyjänä Saturday Night Liven yleisölle, mutta vuoteen 1981 mennessä hän ei ollut onnistunut hankkimaan itselleen vakaata toimeentuloa koomikkona. Tilanne muuttui, kun showpainija Hulk Hogan esitteli televisio-ohjelman yleisölle painiliikettä käyttäen avustajanaan Belzeriä, joka löi päänsä lattiaan ja menetti tajuntansa. Hoganin maksamilla korvauksilla Belzer osti itselleen talon Ranskasta. Hänen näyttelijän-uransa käynnistyi vasta hänen ollessaan liki 50-vuotias, kun hän alkoi esiintyä etsivä Munchina sarjassa Homicide. Belzer oli avioliitossa kolmatta kertaa. Hänen ensimmäinen vaimonsa vuodesta 1966 oli Gail Susan Ross. Liitto päättyi avioeroon 1972. Toistamiseen Belzer avioitui Dalia Danochin kanssa vuonna 1976 mutta he erosivat vain noin kahden avioliittovuoden jälkeen. Belzerin nykyinen avioliitto näyttelijä Harlee McBriden kanssa alkoi vuonna 1985. Belzer sairastui vuonna 1984 kivessyöpään (seminooma), mutta toipui sairaudesta.The Testicular Cancer Hall of Fame Näyttelijä Henry Winkler on hänen serkkunsa. == Kirjat == * UFOs, JFK, and Elvis: Conspiracies You Don't Have To Be Crazy To Believe * How to Be a Stand-Up Comic * Momentum: The Struggle for Peace, Politics, and the People == Lähteet == == Aiheesta muualla == * Hulk Hogan, Richard Belzer, Mr T – Infamous accident live on TV, 1984 Video, 2 min. YouTube Luokka:Yhdysvaltalaiset stand up -koomikot Luokka:Yhdysvaltalaiset televisionäyttelijät Luokka:Yhdysvaltalaiset kirjailijat Luokka:Vuonna 1944 syntyneet Luokka:Vuonna 2023 kuolleet
Hopeagibboni

Hopeagibboni (Hylobates moloch) on uhanalainen aasialainen apinalaji. == Ulkonäkö ja koko == Hopeagibboni kasvaa noin 90 cm pitkäksi ja 8 kilon painoiseksi. Sen karva on hopeanharmaa. Kasvot ovat karvattomat ja tummemman harmaat, ja niitä ympäröi vaaleammanharmaa parta. Raajat ja sormet ovat pitkät, peukalo lyhyempi. Tämä kertoo sopeutumisesta elämään puissa.Arkive == Levinneisyys == Hopeagibboneita elää Indonesian Jaavan saarella. == Ravinto == Hopeagibbonit syövät puissa kasvavia hedelmiä, niiden puutteessa myös kukkia ja versoja. == Elintavat == Hopeagibbonit viettävät suuren osan elämästään sademetsässä lehvästön ylimmissä kerroksissa. Lajin suurin uhka onkin sademetsien hävitys, muita uhkia ovat metsästys lihaksi ja salametsästys. Ne liikkuvat varsin nopeasti laajalla alueella siirtyen aina kulloinkin kypsyvän hedelmäsadon luo. Hopeagibbonit elävät pienissä ryhmissä, joihin kuuluu aikuinen pari ja alaikäisiä poikasia. Sukukypsiksi vartuttuaan poikaset jättävät lapsuudenperheensä. Perhe viestittää muille perheille reviirinsä rajoista kovaäänisin huudoin. == Lähteet == == Aiheesta muualla == *Laji.fi: Hopeagibboni (Hylobates moloch) *iNaturalist: Hopeagibboni (Hylobates moloch) *ITIS: Hylobates moloch *Global Biodiversity Information Facility (GBIF): Hylobates moloch Luokka:Gibbonit Luokka:Uhanalaiset nisäkkäät
Cuxhaven

Cuxhaven on kaupunki Ala-Saksin osavaltiossa, pohjoisessa Saksassa. Se sijaitsee Elbejoen suulla Pohjanmeren rannikolla ja toimii Cuxhavenin piirikunnan pääkaupunkina. Kaupunki tunnetaan merkittävänä satama- ja matkailukaupunkina. Cuxhaven on saksalaisittain hyvin nuori kaupunki, sillä se sai kaupunginoikeudet 15. maaliskuuta vuonna 1907. Yli 600 vuoden ajan, vuoteen 1937 saakka, Cuxhaven oli myös osa Hampuria. Vuoden 2011 väestönlaskennassa siellä oli 49 093 asukasta, Pinta-alaltaan se on 161,91 neliökilometrin suuruinen, ja asukastiheys on 322 as./km². == Lähteet == == Aiheesta muualla == * Cuxhavenin kaupungin viralliset sivut Luokka:Ala-Saksin kunnat Luokka:Saksan kaupungit
Alex Baumann

Alexander Sasha "Alex" Baumann O.C., O.Ont (s. 21. huhtikuuta 1964, Praha) on kanadalainen uimari. Hän voitti kaksi kultamitalia 200 ja 400 metrin sekauinnista vuoden 1984 kesäolympialaisissa Los Angelesissa. Baumann asui viisi ensimmäistä vuottaan Tšekkoslovakiassa ja opiskeli Laurentian- yliopistossa. Hän on Order of Canadan upseeri. Yhdysvaltalainen, kuukausittainen Swimming World Magazine nimesi hänet "Vuoden uimariksi" 1981 ja 1984. Baumann on Kanadan menestyneimpiä kilpauimareita ja rikkonut useita sekä kansallisia että kansainvälisiä ennätyksiä. Hän on toipunut kivessyövästä kasvaimen poistoleikkauksen avulla.https://archive.is/20120526072128/www.cbc.ca/canada/story/1999/10/27/swimmer991027.html == Lähteet == Luokka:Kanadalaiset uimarit Luokka:Kanadalaiset olympiavoittajat Luokka:Officer of the Order of Canada Luokka:Vuonna 1964 syntyneet Luokka:Elävät henkilöt
Alison Lohman

Alison Lohman (s. 18. syyskuuta 1979 Palm Springs, Kalifornia) on yhdysvaltalainen entinen elokuvanäyttelijä. Lohman syntyi ja kasvoi Palm Springsin kaupungissa Kaliforniassa. Hän harrasti teatteria ja muutti high schoolin jälkeen Los Angelesiin. Siellä hän sai ensimmäisen elokuvaroolinsa trilleristä 13. kerros ja esiintyi televisiosarjoissa Pasadena ja Safe Harbor. Lohmanin läpimurto tapahtui vuoden 2002 elokuvassa Valkoinen oleanteri, jonka jälkeen hän sai roolit Ridley Scottin Pelimiehissä (2003) ja Tim Burtonin Big Fishissä (2003). Vuonna 2009 Lohman meni naimisiin ohjaaja Mark Neveldinen kanssa. Saatuaan lapsia Lohman luopui näyttelijän urastaan ja keskittyi äitiyteen. Heillä on kolme lasta. == Filmografia == Elokuvissa Vuosi Suomenkielinen nimi Alkuperäinen nimi Rooli 1998 Kraa! The Sea Monster Curtis 1999 Planet Patrol Patrolman Curtis The Auteur Theory Teini-ikäinen Rosemary 13\. kerros The Thirteenth Floor Tyttö nallen kanssa 2000 The Million Dollar Kid Courtney Hunter 2000 Sharing the Secret Sharing the Secret Beth Moss 2001 Alex in Wonder Alex in Wonder Camelia Milon maailma Delivering Milo Neiti Madeline 2002 Valkoinen oleanteri White Oleander Astrid Magnussen White Boy Amy 2003 Big Fish Big Fish Nuori Sandra Templeton Pelimiehet Matchstick Men Angela 2005 Kohtalon kolhuja The Big White Tiffany Alaston totuus Where the Truth Lies Karen O'Connor 2006 Delirious Delirious K'harma Leeds Tyttö ja villivarsa Flicka Katy McLaughlin 2007 Beowulf Beowulf Ursula Kaikki mitä kadotimme Things We Lost in the Fire Kelly 2009 Gamer Gamer Trace Drag Me to Hell Drag Me to Hell Christine Brown 2015 The Vatican Tapes potilas 2016 Urge äiti Officer Downe sisar Blister Televisiossa Vuosi Suomenkielinen nimi Rooli Huomioita 1998 Pacific Blue Molly 1 jakso 1998 Seitsemäs taivas Barbara 1 jakso 1999 Crusade Claire 1 jakso 1999 Safe Harbor Hayley 4 jaksoa 2000–2001 Tucker McKenna Reid 13 jaksoa 2001–2002 Pasadena Lily McAllister 13 jaksoa == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1979 syntyneet Luokka:Elävät henkilöt
Finally

Finally on eurodanceyhtye Solid Basen debyyttialbumi vuodelta 1996. Levy sisältää muun muassa eurodanceklassikkoihin lukeutuvat "Together", "You Never Know" ja "Mirror Mirror". Albumi pysyi Suomen virallisella listalla 22 viikkoa, joista parhain sijoitus oli 2. sija viikolla 42 vuonna 1996. ==Kappaleet== # # # # # # # # # # # # # # ==Lähteet== Luokka:Vuoden 1996 esikoisalbumit Luokka:Ruotsalaiset popalbumit Luokka:Eurodance-albumit
The Return (Melodie MC)

The Return on eurodanceräppäri Melodie MC:n toinen studioalbumi, joka julkaistiin vuonna 1995. Levyltä löytyvät muun muassa artistin hittisinglet ja eurodanceklassikoihinkin lukeutuvat "Climb Any Mountain", "Give It Up" ja "Anyone Out There". ==Kappaleet== # # # # # # # # # # # # == Lähteet == Luokka:Vuoden 1995 albumit Luokka:Melodie MC:n albumit
Itseluottamus

Itseluottamus tarkoittaa uskoa siihen, että suoriutuu tai selviytyy hyvin siitä, mihin ryhtyy tai joutuu. Itseluottamusta on käsittää omat hyvät ja huonot puolensa. Itseluottamuksellinen ihminen osaa olla kiitollinen onnistumisistaan, mutta myös hyväksyä epäonnistumisensa. Itsetunto (ruots. självkänsla, engl. self esteem), itsetuntemus (ruots. självinsikt, engl. self image) ja itsevarmuus (ruots. självsäkerhet, engl. self confidence) ovat läheisiä käsitteitä, mutta eivät itseluottamuksen synonyymejä. Luokka:Psykologia de:Selbstwert it:Autostima
Hamilton (elokuva)

Hamilton on vuonna 1998 valmistunut ruotsalais-norjalainen vakoiluelokuva, joka perustuu Jan Guilloun luomaan Carl Hamilton -hahmoon. ==Rooleissa== * Peter Stormare – Carl Hamilton * Lena Olin – Tessie * Mark Hamill – Mike Hawkins * Mats Långbacka – Åke Stålhandske * Madeleine Elfstrand – Anna * Thomas Hedengran – Gustavsson * Christer Söderlund – Ulfsson * Per Grytt – Per Molander * Per Flygare – Jansson Luokka:Norjalaiset elokuvat Luokka:Vakoiluelokuvat Luokka:Vuoden 1998 ruotsalaiset elokuvat Luokka:Harald Zwartin ohjaamat elokuvat
Benjamin Whitrow

Benjamin ”Ben” Whitrow (17. helmikuuta 1937 Oxford, Englanti – 28. syyskuuta 2017) oli brittiläinen näyttelijä. Whitrow näytteli säännöllisesti Royal Shakespeare Company -teatteriseurueessa. Hän esiintyi myös monissa Shakespearen näytelmistä tehdyissä televisioversioissa. Hän esiintyi äänellään animaatioissa, kuten Kananlennon Fowlerina ja Muzzy in Gondoland -opetusanimaation Normanina. Roolistaan Ylpeys ja ennakkoluulo -minisarjan herra Bennetinä Whitrow sai Bafta-ehdokkuuden. Hän oli naimisissa Catherine Cookin kanssa vuodesta 1972 lähtien, ja heillä oli kaksi lasta. ==Lähteet== ==Aiheesta muualla== * Luokka:Englantilaiset näyttelijät Luokka:Vuonna 1937 syntyneet Luokka:Vuonna 2017 kuolleet
Ripsusisiliskot

Ripsusisiliskot eli hapsuvarvasliskot (Acanthodactylus) ovat liskojen suku, johon kuuluu yli kolmekymmentä lajia. Joitakin pidetään lemmikkeinä.Faunatar Kolme lajia on äärimmäisen uhanalaisia: Acanthodactylus beershebensis, Acanthodactylus mechriguensis ja Acanthodactylus spinicauda. == Ulkonäkö ja koko == Ripsusisiliskot kasvavat keskimäärin 15–20 senttimetriä pitkiksi hännän kanssa. Niiden varpaissa on hapsottavia suomuja, joista suku on saanut nimensä. == Alkuperä == Ripsusisiliskot ovat kotoisin Etelä-Afrikasta ja Aasiasta. == Ravinto == Ripsusisiliskot ovat hyönteissyöjiä ja syövät esim. perhosia, toukkia, matoja, kärpäsiä ja hämähäkkejä ym. == Lähteet == == Aiheesta muualla == * Marikan herppisivut * Harrastajan sivut (kuvia) * Pherobase: Semiochemicals of Genus Acanthodactylus Luokka:Sisiliskot Luokka:Lemmikkimatelijat
Eurovision tanssikilpailu 2008

Historiansa toinen Eurovision tanssikilpailu järjestettiin Glasgow'ssa, Isossa-Britanniassa 6. syyskuuta 2008. Vaikka Suomi voitti ensimmäisen Eurovision tanssikilpailun, ei kilpailua järjestetty Suomessa, koska Iso- Britannia lupautui isännöimään ensimmäiset kaksi Eurovision tanssikilpailua. Kilpailuun osallistui yhteensä 14 maata. Azerbaidžan osallistui kilpailuun ensimmäisen kerran. Espanja, Saksa ja Sveitsi taas vetäytyivät kilpailusta. Albania, Armenia, Bosnia ja Hertsegovina, EJT Makedonia, Espanja, Islanti, Israel, Kypros ja Valko-Venäjä lähettivät tanssikilpailun suorana lähetyksenä maansa televisiossa, vaikka eivät osallistuneet kilpailuun. == Osallistujamaat ja lopulliset pisteet== Sija Nro Maa Tanssijat Tanssilajit Pisteet 1\. 13 Puola Edyta Herbuś & Marcin Mroczek Rumba/Cha-Cha 154 2\. 10 Venäjä Tatjana Navka & Aleksandr Litvinenko Cha-Cha/Samba/Rumba/Paso Doble/Venäläinen folk- tanssi 121 3\. 14 Ukraina Lilija Podkopajeva & Serhi Kostetskyi Jive/Ukrainalainen folk-tanssi 119 4\. 8 Liettua Karina Krysko & Saulius Skambinas Rumba/Cha-Cha 110 5\. 4 Azerbaidžan Eldar Cəfərov & Anna Sajina Paso Doble/Rumba/Tango/Azerbaidžanilainen folk-tanssi 106 6\. 3 Tanska Patrick Spiegelberg & Katja Svensson Samba/Tango/Paso Doble/Jazz-tanssi 102 7\. 11 Kreikka Jason Roditis & Tónia Kósovits Latinalainen tanssi 72 8\. 12 Portugali Raquel Tavares & João Tiago Rumba/Tango 61 9\. 9 Iso-Britannia Louisa Lytton & Vincent Simone Paso Doble/Jive/Tango 47 10\. 6 Suomi Maria Lund & Mikko Ahti Tango 44 11\. 5 Irlanti Gavin Ó Fearraigh & Dearbhla Lennon Paso Doble/Rumba 40 12\. 1 Ruotsi Danny Saucedo & Jeanette Carlsson Cha-Cha 38 13\. 2 Itävalta Dorian Steidl & Nicole Kuntner Foxtrot/Jive 29 14\. 7 Alankomaat Thomas Berge & Roemjana De Haan Rumba/Show-tanssi 1 == Lähteet == Luokka:Eurovision tanssikilpailut vuosittain Luokka:Yhdistyneen kuningaskunnan tapahtumat Luokka:Glasgow’n historia
Suomi Eurovision tanssikilpailussa

Suomi on osallistunut kahdesti Eurovision tanssikilpailun, vuosina 2007 ja 2008. Maa on voittanut kilpailun kerran. Vuoden 2009 Eurovision tanssikilpailuun Suomi ei osallistunut. == 2007 == Suomi voitti kaikkien aikojen ensimmäisen, Lontoossa, Britanniassa vuonna 2007 järjestetyn Eurovision tanssikilpailun. Suomea edustivat tuolloin Tanssii tähtien kanssa -ohjelmasta tutut Jussi Väänänen ja Katja Koukkula. Heidät valittiin edustamaan maataan vain viikkoa ennen kilpailua eli 25. elokuuta tapahtuneessa karsinnassa. Suomi valitsi edustajansa kilpailuun viimeisenä. Suomi voitti kilpailun pistemäärällä 132. Täydet 12 pistettä antoivat Itävalta, Alankomaat ja Ruotsi. Muut maat, jotka antoivat Suomelle pisteitä olivat: Tanska (10), Saksa (4), Kreikka (10), Irlanti (8), Liettua (10), Puola (8), Portugali (10), Venäjä (7), Espanja (10), Sveitsi (8), Ukraina (7) ja Iso-Britannia (4). Suomea edustaneet Jussi Väänänen ja Katja Koukkula olivat yksi harvoista kisan ammattilaistanssipareista. Heidän kilpailussa esittämänsä tanssit poikkesivat niin koreografialtaan, tulkinnaltaan kuin musiikkivalinnoiltaankin muiden maiden kepeämmästä linjasta. Suomen tanssiparin ensimmäinen tanssi oli rumba ja toinen paso doble -variaatio, jonka säestyksenä kuultiin Apocalypticaa. == 2008 == Vuoden 2008 Eurovision tanssikilpailussa Suomea edustivat Tanssii tähtien kanssa -kilpailun voittajapari Maria Lund ja Mikko Ahti. Tällöin maa sijoittui pistein 44 sijalle 10. == Sijoitukset == Vuosi Sijoitus Pisteet Tanssijat Tanssilajit 2007 1. 132 Katja Koukkula & Jussi Väänänen rumba ja paso doble 2008 10. 44 Maria Lund & Mikko Ahti tango == Lähteet == Luokka:Eurovision tanssikilpailut maittain
Laodamas

Laodamas oli kreikkalaisessa mytologiassa Eteokleen poika ja Theban kuningas. == Laodamaksen valtaan nousu == Eteokleen, Laodamaksen isän, hallitessa Thebaa hyökkäsivät seitsemän sotapäällikköä häntä vastaan. Tapahtumat olivat saaneet alkunsa Eteokleen veljensä Polyneikeen kanssa tekemästä sopimuksesta, jonka mukaan he hallitsisivat vuorovuosin, mutta Eteokles oli rikkonut sopimuksen kieltäytymällä astumasta alas valtaistuimelta. Tällöin Polyneikes oli kerännyt ystäviään kokoon ja sopinut heidän kanssaan nostavansa itsensä valtaistuimelle voimatoimin. Eteokles onnistui kuitenkin torjumaan hyökkääjät, ja taistelu huipentui kaksinkamppailuun veljesten välillä, jossa he surmasivat toisensaApollodoros: Bibliotheke ('Kirjasto') 3.6.1–8 (engl. käännös).. Tällöin Laodamas oli kuitenkin niin nuori, että Kreon tuli hänelle sijaishallitsijaksi. Lykos kuitenkin murhasi tämän saadakseen valtaistuimen itselleen, mutta Herakleen surmattua Lykoksen pääsi Laodamas lopulta hallitsemaan Thebaa. == Epigonien taistelu == Laodamaksen hallinnon aikana alkoi uusi sotaretki Thebaa vastaan; epigonit, alkuperäisten hyökkääjien jälkeläiset, hyökkäsivät kostaakseen isiensä kohtalon. Nämä hävittivät ensin kyliä Theban ympärillä, jolloin Laodamas asettui heitä vastaan Glisas-joen luona taistellakseen. Laodamas onnistui tappamaan Aigialeuksen, Adrastoksen pojan, mutta Laodamaksen itsensä surmasi Alkmaion. Toisen version mukaan hän pelastautui thebalaisjoukon kanssa IllyriaanHerodotos: Herodotoksen historia 61 (engl. käännös).. Tietäjä Teiresias kehotti lähettämään sanansaattajan vihollisten luo ja pakenemaan sillä aikaa. Niin kaupunki jäi argoslaisten käsiin, ja thebalaiset pakenivat Enkheleernien, Kadmokseesta polveutuvan ruhtinassuvun, luo Illyriaan.Apollodoros: Bibliotheke ('Kirjasto') 3.7.3 (engl. käännös). == Muita samannimisiä hahmoja == * Laodamas, Antenorin ja Theanon poikaHomeros: Ilias 6.297–310 (engl. käännös).Homeros: Ilias 15.514–544 (engl. käännös). * Laodamas, Alkinooksen ja Areten poikaHomeros: Odysseia 7.168–180 (engl. käännös). == Lähteet == Luokka:Theban kuninkaat
Jussi Väänänen

Jussi Väänänen (s. 1975 Oulu) on suomalainen kilpatanssija, joka on voittanut tanssiparinsa Katja Koukkulan kanssa useita Suomen mestaruuksia. Ammattilaisuran he aloittivat toukokuussa 2000.http://www.balanssistudiot.fi/jussikatja.htm 25\. elokuuta 2007 heidät valittiin edustamaan Suomea historian ensimmäiseen Eurovision tanssikilpailuun, joka pidettiin 1. syyskuuta 2007 Lontoossa. He voittivat kilpailun 132 pisteellä esittäen rumbaa sekä paso doblea. He ovat saavuttaneet kansainvälistä menestystä muutenkin. Parin merkittävimmät saavutukset ovat British Open Rising Star -kilpailun voitto vuonna 2000http://tanssiurheilu.fi/tanssiurheilija/lehti/2006/01/artikkeli/3 sekä Eurotanssien voitto. Jussi Väänänen avioiutui Katja Koukkulan kanssa 2. heinäkuuta 2010 Suomenlinnassa. Väänänen tunnetaan myös Tanssii Tähtien Kanssa -ohjelmasta, jossa hänen parinaan toimi MTV3:n uutisankkuri-juontaja Katja Kannonlahti. Nykyisin Väänänen keskittyy enemmän opettamiseen ja teatteriin ammattilaistanssimisen sijasta. Väänänen soittaa myös rumpuja Year Gone -nimisessä bändissä. ==Lähteet== Luokka:Suomalaiset kilpatanssijat Luokka:Vuonna 1975 syntyneet Luokka:Elävät henkilöt
Lykos (Lykoksen poika)

Lykos oli kreikkalaisessa mytologiassa Lykoksen – joidenkin mukaan PoseidoninHyginus: Fabulae xxxii (engl. käännös). – poika ja Theban kuningas. Lykos oli alun perin kotoisin Euboiasta. Hän saapui Thebaan, ja Herakleen poissa ollessa murhasi Kreonin, Theban kuninkaan. Kreonin tyttären Megaran hän ajoi pois lapsineen, jotka tämä oli saanut Herakleen kanssa, ja myi heidän talonsa. Lykos hallitsi Thebaa tyrannimaisin ottein kunnes Herakles yllättäen palasi kotiin ja tappoi hänet. Tämän jälkeen valta kaupungissa siirtyi lailliselle valtaistuimen perijälle, Laodamakselle, Eteokleen pojalle.Euripides: Herakles (engl. käännös) == Lähteet == Luokka:Theban kuninkaat
Pieter van Musschenbroek

Pieter (Petrus) van Musschenbroek [] (14. maaliskuuta 1692 – 19. syyskuuta 1761) oli alankomaalainen luonnontieteilijä. Nuorena Pieter van Musschenbroek oli Willem Jacob 's Gravesanden oppilas ja sittemmin tämän ystävä. Vuosina 1719–1723 Musschenbroek opetti Duisburgin yliopistossa matematiikkaa, filosofiaa ja lääketiedettä. Tuona aikana hän oli jatkuvassa kirjeenvaihdossa Daniel Gabriel Fahrenheitin kanssa keskustellen tämän luonnontieteellisistä tiedoista ja tutkimuksista. Vuonna 1721 hänet nimitettiin lääketieteen professoriksi. Vuonna 1723 hän otti vastaan professuurin Leidenin yliopistossa. Fysiikan professorina hän oli Leidenissä 1739–1761 eli kuolemaansa saakka. Leidenin yliopiston fysiikan professorit Vuonna 1754 hän noudatti kutsua kunniaprofessuuriin keisarilliseen tiedeakatemiaan Pietariin. Pieter van Musschenbroek teki laajoja lujuusopillisia tutkimuksia selvittäen monien eri materiaalien vahvuuksia. Kaikkein tunnetuin hän on kuitenkin sähkön tutkimuksen historiassa, sillä häntä pidetään Leidenin pullon, ensimmäisen kondensaattorin, keksijänä. Musschenbroek ja hänen oppilaansa Andreas Cunaeus kehittivät Leidenissä tämän ensimmäisen sähkön varastointiin tarkoitetun laitteen ja saivat sen toimimaan. Hän tiedotti löydöstään Réne Réaumurille tammikuussa 1746, ja kirjeen latinasta kääntänyt Jean-Antoine Nollet antoi laitteelle nimen sen syntykaupungin mukaan. Myöhemmin ilmeni, että Ewald von Kleist oli Pommerissa koonnut samanlaisen laitteen Musschenbroekin ja tämän oppilaan työstä tietämättä jo hiukan aiemmin, muttei ollut ilmoittanut sitä julkisuuteen ajoissa. Niinpä keksintö tunnetaan Musschenbroekiin viittaavalla nimellään. Pieter van Musschenbroek oli myös erityisen merkittävä newtonilaisten näkemysten levittäjä fysiikassa. Hänen kuuluisin kirjansa Elementa Physica ilmestyi 1726, kirja vaikutti suuresti Newtonin ajatusten leviämiseen Euroopassa. == Lähteet == == Aiheesta muualla == * Leidenin pullo, Leidenin yliopisto * van Musschenbroek Mathematics Genealogy Projectissa Luokka:Alankomaalaiset fyysikot Luokka:Ranskan tiedeakatemian jäsenet Luokka:Vuonna 1692 syntyneet Luokka:Vuonna 1761 kuolleet Luokka:Seulonnan keskeiset artikkelit
Ewald Jürgen Georg von Kleist

Ewald Jürgen (tai: Georg) von Kleist (10. kesäkuuta 1700 Vietzow, Pommeri – 10. joulukuuta 1748 Köslin) oli preussilainen lakimies ja fyysikko. Kleist opiskeli lakia Leipzigissa ja Leidenissä. Hän aloitti ehkä sähkökokeilunsa ollessaan Leidenin yliopistossa. Hän oli vuosina 1722–1747 kotiseudullaan Pommerissa pappiskollegion dekaanina tuomiokapitulissa Camminissa ja sitten Köslinin kuninkaallisen hovioikeuden puheenjohtajana. Hän oli Berliinin tiedeakatemian jäsen. Työnsä ohella Kleist harrasti luonnontieteellisiä kokeita ja keksi vuonna 1745 Kleistin pullon, ensimmäisen sähköä varastoivan laitteen, huomatessaan laitteen tehoa lisäävän toiminnan. Kokeellisen fysiikan professori Pieter van Musschenbroek keksi vähän myöhemmin Leidenissä saman ilmiön omin neuvoin, ja hänen julkistettuaan sen tämä ensimmäinen kondensaattori tuli tunnetuksi nimellä Leidenin pullo. Vaikka Kleist olikin varhainen keksijä, hän ei ollut julkistanut laitetta ajoissa eikä sitten enää kehittänyt sitä eteenpäin, ja siksi nykytutkijat antavat suurimman kunnian kondensaattorin alkuvuosien kehitystyöstä Musschenbroekille. == Lähteet == == Aiheesta muualla == * Elämäkerta von Kleist -suvun sivustolla (fraktuuratekstiä) Luokka:Saksalaiset fyysikot Luokka:Vuonna 1700 syntyneet Luokka:Vuonna 1748 kuolleet
Veit Helmer

Veit Helmer (s. 24. huhtikuuta 1968 Hannover) on saksalainen elokuvaohjaaja, -käsikirjoittaja ja -tuottaja. Hänen tunnetuin teoksensa on komedia Tuvalu (1999), jolla hän voitti lukuisia palkintoja eri kansainvälisillä elokuvajuhlilla. == Elokuvia == * Tour Eiffel (1994) * Surprise! (1995) * Tuvalu (1999) * Hundeleben (2004) * Absurdistan (2007) == Lähteet == == Aiheesta muualla == * Viralliset sivut * Luokka:Saksalaiset elokuvaohjaajat Luokka:Vuonna 1968 syntyneet Luokka:Elävät henkilöt
Monacolaiset eurokolikot

Monacon eurokolikot ovat Monacolle lyötyjä eurokolikoita. Ne muodostuvat kansalliselta puoleltaan kahdesta erilaisesta kuviosta senttien kolikoissa ja erilaisista kuvioista euron ja kahden euron kolikoissa. Kolikoita on julkaistu kaksi eri sarjaa. Kaikissa kolikoissa kuitenkin on ulkokehää kiertävänä teksti MONACO ja Euroopan unionin kaksitoista tähteä. ==Historia== Euroopan unionin komissio valtuutti 31. joulukuuta 1998 päätöksellä 1999/96/CEKomission päätös. Ranskan valtion neuvottelemaan rahakysymyksistä Monacon kanssa. Vuonna 2002 syntyi sopimus Ranskan valtion (Euroopan unionin edustajana) ja Monacon ruhtinaskunnan välille. Sopimuksen mukaisesti Monacon ruhtinaskunta oli oikeutettu laskemaan liikkeelle euromääräisiä keräilykolikoita 1. tammikuuta 2002 alkaenEuroopan unionin virallisen lehden julkaisema akti.. Monacon ruhtinaskunta sitoutui teettämään tarvittavat kolikot Ranskan valtion omistamassa Pariisin rahapajassa. Uusi erä kolikoita laskettiin liikkeelle ruhtinas Rainier III:n kuoleman ja ruhtinas Albert II:n valtaannousun jälkeen, kuten asiasta päätettiin joulukuussa 2006.Euroopan unionin virallinen lehti. ==Kansalliset tunnukset== ===Ensimmäinen sarja=== Kansalliset tunnukset 0,01€ 0,02€ 0,05€ Monacon vaakunat. Monacon vaakunat. Monacon vaakunat. 0,10€ 0,20€ 0,50€ Monacon sinetti. Monacon sinetti. Monacon sinetti. 1€ 2€ Reunakirjoitus 2€ Ruhtinaiden Albert II ja Rainier III muotokuvat. Ruhtinas Rainier III:n muotokuva. Kuusi tähtiparia. ===Toinen sarja=== Kansalliset tunnukset 0,01€ 0,02€ 0,05€ Monacon vaakuna. Monacon vaakuna. Monacon vaakuna. 0,10€ 0,20€ 0,50€ Ruhtinas Albert II:n monogrammi. Ruhtinas Albert II:n monogrammi. Ruhtinas Albert II:n monogrammi. 1€ 2€ Reunakirjoitus 2€ Ruhtinas Albert II:n muotokuva. Ruhtinas Albert II:n muotokuva. Kuusi tähtiparia. == Kahden euron erikoisrahat == Monacon kahden euron erikoisrahat 2007 Ruhtinatar Grace Kellyn kuoleman 25. vuosipäivä Kolikossa on ruhtinatar Gracen profiilikuva. Suunnittelija R.B.Baron. Lyöntimäärä 20 001 kpl. == Lähteet == ==Aiheesta muualla== * Euroopan keskuspankki * Euroopan keskuspankin Monacoa käsittelevät sivut * Ranskan keskuspankki * Monacon raha ja postimerkkimuseo Luokka:Monaco Luokka:Eurokolikot maittain
Harran

Harran, joka tunnetaan myös nimellä Carrhae, on kaupunki Şanlıurfan maakunnassa Kaakkois-Turkissa lähellä Syyrian rajaa. Paikka on 44 kilometriä kaakkoon Şanlıurfasta, pitkän suoran kuuman Harranin tasangon poikki kulkevan tien päässä. Harranista on löydetty monia arkeologisia löytöjä. Joidenkin historiantutkijoiden mielestä tämä Harran oli Raamatun mainitsema Harran, jossa Aabraham asui, ja jossa Terah pysähtyi. Harran Excursions to the Far East and Black Sea Coast Fodors(1.Ms.12:1–3) Raamatun mukaan Harran oli myös Laabanin koti, ja paikka jossa Iisak ja Jaakob myös asuivat jonkin aikaa. Se oli muinoin Damaskoksesta Niniveen johtavan tien varrella, paikalla johon risteää Karkemishista tuleva tie. Tienristeysaseman takia sillä oli strategista merkitystä, ja siellä on taisteltu historian aikana monta kertaa. Akkadin sana harrānu tarkoittaa tietä, ja paikka mainitaan usein Tiglatpileser I:n teksteissä noin 1100 eaa. Myös ristiretkeläiset taistelivat keskiajalla Harranissa. Harran tunnetaan perinteisistä mehiläispesää muistuttavista auringon kuivaamasta savesta tehdyistä taloista. Nykyisin arabien asuma Harranin kylä on pieni, ja elämä vaikeaa kuuman sään takia. 1980-luvulla Cüllab- ja Deysan-joet kuivuivat ja viljely kävi mahdottomasti, nykyään alueella on kastelulaitteita.Harran Bee Hive Houses, Harran, Urfa, Turkey Balkan Anatolia ==Katso myös== * Carrhaen taistelu == Lähteet == == Aiheesta muualla == * Pictures of the city * More pictures * Harran Guide and Photo Album Luokka: Muinainen Lähi-itä Luokka:Arkeologiset kohteet Turkissa Luokka:Şanlıurfan maakunta
Károly Makk

Károly Makk (22. joulukuuta 1925 Berettyóújfalu – 30. elokuuta 2017) oli unkarilainen elokuvaohjaaja ja -käsikirjoittaja. Hänen tunnetuimpia töitään olivat Rakkaus (1971) ja Toinen tie (1982). Makk kuului vuonna 1980 Berliinin ja 1987 Venetsian elokuvajuhlien tuomariston jäseniin. Hän oli useaan otteeseen ehdolla Cannesin elokuvajuhlien Kultaisen palmun saajaksi. Makkin aiempi puoliso oli näyttelijätär Virág Dőry. == Lähteet == == Aiheesta muualla == * Luokka:Unkarilaiset elokuvaohjaajat Luokka:Vuonna 1925 syntyneet Luokka:Vuonna 2017 kuolleet
Dryasmarakatti

Dryasmarakatti eli mustanaamamarakatti (Chlorocebus dryas) on afrikkalainen apinalaji. Kun laji alun perin löydettiin, sitä pidettiin dianamarakattina (Cercopithecus diana), mutta myöhemmin se sai lajistatuksen marakattien suvussa (Cercopithecus). Uudet tutkimukset ovat kuitenkin osoittaneet, että se poikkeavasta ulkonäöstään ja levinneisyydestään huolimatta kuuluu vihermarakattien sukuun (Chlorocebus). == Ulkonäkö ja koko == Dryasmarakarin vartalo on 40–55 senttimetriä pitkä, häntä lisää siihen 50–75 senttimetriä. Aikuiset painavat 4–7 kilogrammaa. Alaselkä on harmaanvihreä, muuten väritys muistuttaa dianamarakattia. == Levinneisyys == Dryasmarakatteja elää vain Kongojoen keskijuoksun varrella. Lajista tunnetaan vain kaksi toisistaan erillään olevaa elinaluetta. == Elintavat == Dryasmarakatit elävät puissa 10–30 jäsenen perheryhminä, joihin kuuluu yksi aikuinen koiras ja naaraita sekä keskenkasvuisia alle kolmivuotiaita poikasia. == Lähteet == Luokka:Marakattiapinat Luokka:Uhanalaiset nisäkkäät
Dianamarakatti

Dianamarakatti eli valkopartamarakatti (Cercopithecus diana) on afrikkalainen marakattilaji. Lajin uudeksi nimeksi on ehdotettu valkopartamarakattia, jota myös Suomen Lajitietokeskus suosittelee käyttämään. == Ulkonäkö ja koko == Dianamarakatin rintapuoli on kermanvalkea, kyljet, raajat ja selkä tummanharmaat, ja alaselkä punertavanruskea. Kasvot ovat tummat ja niitä kiertää kermanvalkea parta. Lantiossa on kaksi valkeaa juovaa. Dianamarakatin vartalo on 40–55 cm pitkä, häntä lisää siihen 50–75 cm. Aikuinen naaras painaa noin neljä kiloa, koiras jopa seitsemän kiloa. == Levinneisyys == Dianamarakatteja elää Länsi-Afrikassa Guinean lounaisosasta Norsunluurannikon eteläosiin Sassandrajoelle asti. Sademetsien tuhoaminen on kaventanut lajin elinaluetta rannikkoseuduille, ja laji kärsii metsästyksestä. Kansainvälinen luonnonsuojeluliitto arvioi sen vuonna 2019 erittäin uhanalaiseksi. == Elintavat == Dianamarakatit elävät puissa 14–50 jäsenen perheryhminä, joihin kuuluu yksi aikuinen koiras ja naaraita sekä keskenkasvuisia alle kolmivuotiaita poikasia. Ne ovat aktiivisia päiväsaikaan, liikkuvat kaikissa lehvästön kerroksissa mutta tulevat harvoin maan pinnalle. Ne nukkuvat ylimmillä oksilla. Kotkat, leopardit ja simpanssit saalistavat marakatteja, jotka ovat kehittäneet eri varoitushuudon eri petolajeja varten. == Lähteet == == Aiheesta muualla == *Arkive.org - kuvia ja videoita Luokka:Marakattiapinat Luokka:Uhanalaiset nisäkkäät